stanford-oval/wikipedia huggingface dataset:
מאיר בניהו
רשימה חלקית של פרסומיו > מהדורות צילום ביבליופיליות בצירוף מבואות

מבוא לשו"ת "משפטי שמואל", שו"ת משפטי שמואל לר' שמואל קלעי, יד הרב נסים, ירושלים תשמ"ט, עמ' ז-כב.
מבוא לשו"ת המבי"ט, שו"ת המבי"ט, יד הרב נסים, ירושלים תש"נ, עמ' ג-סד.
רשימה חלקית של פרסומיו > ספרים בעריכתו

בניהו, מאיר (עורך), ספר זכרון ליצחק בן צבי, מכון בן-צבי, ירושלים תשכ"ד, באתר אוצר החכמה
כמו כן פרסם למעלה מ-290 מאמרים הפזורים בקבצים שונים.
הערות שוליים

↑  הרב מאיר בניהו על שחרורו מהצבא, דבר, 6 במרץ 1958
ק. שבתאי, בניו של הרב נסים, דבר, 28 בפברואר 1958
↑  בנו של הרב נסים לא שוחרר מגיוס עקב עבודתו במכון בן צבי, דבר, 9 במרץ 1958
↑  שמעו עליהם - בני הרב, דבר, 13 בדצמבר 1957
↑  יהושע ביצור, משה נסים הולך לצבא, מעריב, 2 בפברואר 1958
↑  ב.ג. מגלה איך ניסה לשווא לשדל הרב נסים, דבר, 5 במרץ 1958
↑  Bergman, Ronen (2012-07-25). "A High Holy Whodunit". The New York Times (באנגלית אמריקאית). ISSN 0362-4331. נבדק ב-2023-01-25.
| גרשם שלום |
| --- | --- | --- |
| הגותו של גרשם שלום | ביבליוגרפיה של גרשם שלום • זרמים ראשיים במיסטיקה היהודית • משנתו של גרשם שלום |  |
| שונות | בית גרשם שלום • פרס גרשם שלום • ספריית גרשם שלום • הנצחתו של גרשם שלום |  |
| מתלמידיו | רבקה ש"ץ אופנהיימר • ישעיה תשבי  • מתי מגד • יהודה ליבס • יוסף דן • אפרים גוטליב • יוסף בן שלמה • מאיר בניהו • מלאכי בית-אריה |  |
| --- | --- |
בקרת זהויות :  NLI: 987007258558605171  BnF: cb15556525x (data)  GND: 105573581X  ISNI: 0000 0000 7245 0722  LCCN: n82024488  NTA: 071191550  SUDOC: 123435242  VIAF: 8722802   WorldCat (עם VIAF): 8722802 
"ייחוס האבות" (1550-1549 / 1659), כתב יד מאוספו של בניהו
הפסגה האמריקאית-קוריאנית באזור המפורז הקוריאני (2019)

נשיא ארצות הברית, דונלד טראמפ לוחץ ידיים עם המנהיג העליון של קוריאה הצפונית, קים ג'ונג-און
הפסגה האמריקאית-קוריאנית באזור המפורז הקוריאני הייתה פסגה דיפלומטית שנערכה במשך יום אחד והתקיימה באזור המפורז הקוריאני בין נשיא ארצות הברית, דונלד טראמפ לנשיא קוריאה הדרומית, מון ג'יאה-אין והמנהיג העליון של קוריאה הצפונית, קים ג'ונג-און.
בוועידה זו סומנה הפעם הראשונה בה נשיא ארצות הברית נמצא על אדמת קוריאה הצפונית וכן הפעם השנייה מאז סופה של מלחמת קוריאה בה מנהיג צפון קוריאני נכנס לשטח קוריאה הדרומית, לאחר הפסגה הבין-קוריאנית (אנ').
מלבד הנשיא טראמפ בצד האמריקאי לקחו חלק גם היועצים הבכירים של טראמפ, איוונקה טראמפ וג'ארד קושנר וכן שגריר ארצות הברית בקוריאה הדרומית, הארי האריס.
רקע

מספר נשיאים אמריקאים מכהנים נסעו בעבר לצד הדרום הקוריאני של האזור המפורז בין המדינות ואף חלקם ראו את קוריאה הצפונית באמצעות משקפת אך אף אחד מהם אינם נכנסו בפועל לשטח של קוריאה הצפונית.
טראמפ וקים נפגשו במהלך פסגה בין המדינות שנערכה בפברואר 2019 בהאנוי שבווייטנאם בנוגע לנושא הגרעין, בפסגה קוריאה הצפונית ביקשה להסיר את כל הסנקציות הכלכליות העיקריות עליה ובתמורה היא הציעה כי היא תצמצם באופן חלקי את הניסיונות שלה לבנות נשק גרעיני אך הדגישה כי הדבר יעשה תוך שמירה על ארנסל הגרעין שלה, מנגד טראמפ והצוות האמריקאי הציעו סיוע כלכלי לקוריאה הצפונית בתמורה לכך שהיא תפרז גרעינית את חצי האי הקוריאני, בסופו של דבר הפסגה הסתיימה ללא הסכם כלשהו והשיחות בין המדינות נקטעו, בעקבות הפסגה בהנאוי מתחה התקשורת הצפון קוריאנית (שנמצאת תחת שליטה בלעדית של הממשלה הצפון קוריאנית) ביקורת על העמדה האמריקאית אך במקביל נמנעה מלמתוח ביקורת ישירה כלפי הנשיא טראמפ ועל אף שגינתה את המדיניות האמריקאית עצמה היא ייחסה חשיבות רבה ליחסים הטובים בין טראמפ לקים.
בתחילת יוני 2019 אמר טראמפ לקבוצת עיתונאים כי הוא קיבל מכתב מקים, אותו תיאר כ"מכתב יפה, אישי מאוד וחם מאוד" ואף הצהיר כי המכתב הוא סימן לכך שהשיחות יחודשו, בסוף החודש קיבל קים מכתב תשובה מטראמפ ואמר כי המכתב "מצוין".
הכרזה

ב-24 ביוני 2019, הבית הכחול (מעונו של נשיא קוריאה הדרומית) אישר כי הנשיא טראמפ צפוי לבקר בקוריאה הדרומית ב-30 ביוני ואישר את הידיעה שצוות הבית הלבן מתכנן לבקר באזור המפורז הקוריאני. יום לפני הביקור המתכונן נפגש שר החוץ הצפון קוריאני רי יונג-הו עם הנציג המיוחד של ארצות הברית בצפון קוריאה, סטיבן ביגן.
הפגישה

טראמפ ומקבילו הדרום קוריאני, מון ג'יאה-אין נפגשו באזור המפורז עוד לפני הגעתו של קים ג'ונג און, לאחר הגעתו של קים הזמין האחרון את טראמפ לחצות את הגבול לכיוון קוריאה הצפונית אך חזר לאחר מספר דקות לצד הדרום קוריאני יחד עם קים, בכך הפך טראמפ לנשיא האמריקאי הראשון שנכנס לשטחה של קוריאה הצפונית, במהלך הפגישה הזמין טראמפ את קים לפגישה נוספת בבית הלבן אך מאוחר יותר הודה כי ככל הנראה פגישה כזו לא תתרחש בזמן הקרוב, בשלב מסוים הצטרף לשיחה ג'יאה-אין והשלושה דיברו לזמן קצר עד שטראמפ וקים עברו לבית החירות הבין-קוריאני (אנ') שם ניהלו שיחה קרוב לשעה.
מזכיר האוצר האמריקאי, סטיבן מנושין, שגריר ארצות הברית בקוריאה הדרומית, הארי האריס וכן איוונקה טראמפ וג'ארד קושנר ליוו את טראמפ במהלך הפגישה, איוונקה אף הצטרפה לחלק מפגישתו של אביה עם קים.
סיקור תקשורתי

כלי התקשורת בקוריאה הצפונית, שכאמור נמצאים תחת שליטה של הממשל תיארו את ביקורו של טראמפ כ"אירוע היסטורי" ו"אירוע מדהים", מנגד העיתונאית אנה פיפילד (אנ') (שאף כתבה בעברה ספר ביוגרפי על קים-ג'ונג און) טענה כי הפגישה משרתת את "הניצחון התעמולתי החשוב עבור קים", מנגד יועץ של משרד החוץ הצפון הקוריאני טען כי "הפגישה עם טראמפ משרתת אך ורק את האינטרסים האמריקאים".
במהלך מסיבת עיתונאים עם נשיא דרום קוריאה, טען טראמפ כי "הנשיא אובמה רצה להיפגש עם המנהיג קים אך האחרון השיב בשלילה לכל בקשה", טראמפ אף הוסיף בהמשך כי "ממשל אובמה התחנן לפגישה", טענה זו נבדקה על ידי מספר כלי תקשורת אמריקאים ונמצאה כשקרית.
תגובות

מספר חברי קונגרס מהמפלגה הדמוקרטית וכן מועמדים דמוקרטים שהתמודדו בפריימריז המפלגתיים שנערכו לקראת הבחירות לנשיאות שנערכו ב-2020 מתחו ביקורת על החלטתו של טראמפ להיפגש עם קים, סגן הנשיא לשעבר (שאף ניצח בפריימריז ובהמשך הביס את טראמפ בבחירות לנשיאות), ג'ו ביידן גינה את ביקורו של טראמפ, ביידן טען כי "טראמפ פינק דיקטטור" והוסיף כי עשה זאת "תוך וויתורים רבים למטרות רווח זניחות", מועמדת דמוקרטית אחרת שהתמודדה בפריימריז, אליזבת וורן צייצה בטוויטר כי "הנשיא שלנו לא צריך לבזבז השפעה אמריקאית על צילום תמונות והחלפת מכתבים עם דיקטטור חסם רחמים"., חלק מהמבקרים ביקרו את ההחלטה בגלל העובדה שטראמפ הסכים להיפגש עם קים שנתיים בידוק לאחר מותו של הסטודנט האמריקאי, אוטו וורמבייר. וורמבייר נעצר בקוריאה הצפונית לאחר שנחשד בניסיון נניבת כרזת תעמולה ובמהלך שהותו בשבי סבל מפגיעה מוחית קשה.
ראש ממשלת יפן, שינזו אבה אמר כי "יפן תומכת בתהליך המשא ומתן בין ארצות הברית לבין קוריאה הצפונית מאז הפסגה הדיפלומטית בסינגפור".
כפר חיטיא

כפר חיטיא (גם: כפר חיטייא, כפר חטיה וכפר חטיאה) הייתה עיירה יהודית גדולה בגליל התחתון, הנזכרת רבות במקורות חז"ל. משמעות שמה של העיירה בארמית הוא "כפר החיטים".
העיירה נזכרת בתלמוד הירושלמי כמקום אליו ברח ריש לקיש מפני רבי יהודה נשיאה לאחר שהתגלעה מחלוקת בין השניים, בסמוך למגדלא שמצפון לטבריה:
שמע רבי יודה נשיאה וכעס. שלח גותיין למיתפשׂ ית רבי שמעון בן לקיש, וערק בדא דמוגדלא, ואית דאמרין בדא דכפר חיטיא.
העיירה נזכרת במקורות חז"ל גם כעיר מוצאם של מספר חכמים, ובהם האמורא יעקב איש כפר חיטייא והדרשן רבי עזריה דכפר חטיה, וכן נזכרת במדרש בראשית רבה בסיפור מעשה על חבורת פוחזים בני העיירה שנהגו להתנכל למלמד התינוקות בבית הכנסת המקומי, עד שאחד מהם נטה למות ובחר להעביר את ילדיו למשמורת אצל אותו מלמד.
חז"ל זיהו את העיירה בת זמנם עם העיר המקראית "הַצִּדִּים", הנזכרת בספר יהושע בנחלת שבט נפתלי:
"וְעָרֵי מִבְצָר הַצִּדִּים: צֵר וְחַמַּת, רַקַּת וְכִנָּרֶת". הצידים – כפר חיטייא, צר – דסמיכה לה, חמת – חמתה, רקת – טיברייא, כנרת – גינוסר.
זיהויה המקובל של העיירה, וכפי שהוצבע עוד בראשית המאה ה-19 על ידי יהוסף שוורץ, הוא בחרבת חיטין שממערב לטבריה. במקום נתגלו ממצאים המעידים על יישוב יהודי גדול שהתקיים במקום בתקופת המשנה והתלמוד.
בקרבת העיירה, אשר ישבה בסמוך לדרך הראשית שבין טבריה וציפורי, שכנו מספר עיירות יהודיות מרכזיות בתקופת המשנה והתלמוד, ובהן בית מעון, ארבל, מגדלא, כפר ימה ומשכנא.
על שם העיירה הקדומה נקרא מושב כפר חיטים שהוקם בסמוך לאתרה בראשית שנות העשרים של המאה העשרים.
הערות שוליים

↑  תלמוד בבלי, מסכת חגיגה, דף ה', עמוד ב'.
↑  ויקרא רבה, סדר צו, ז, ד.
↑  בראשית רבה, סדר תולדות, פרשה ס"ה.
↑  ספר יהושע, פרק י"ט, פסוק ל"ה
↑  תבואות הארץ, פרק ג', חלק י'.
↑  דו"ח חפירה במקום משנת 2005, גיליון 123 לשנת 2011 באתר רשות העתיקות
ערך זה הוא קצרמרבנושא ארכאולוגיה. אתם מוזמנים לתרום לוויקיפדיה ו.
מאיר הלוי אבולעפיה

.
| --- | --- |

עץ יוחסין של משפחת אבולעפיה, הרמ"ה מצוין בענף השמאלי העליון
 לידה:  1170 ד'תתק"ל בורגוס, ספרד 
 פטירה:  מרץ 1244  (בגיל 74 בערך) י"ח בניסן ה'ד' טולדו, ספרד 
 מדינה:  ממלכת קסטיליה 
 תקופת הפעילות:  ?–1244 
 השתייכות:  בית המדרש בעיר טולדו, מן המתנגדים לרמב"ם
 תחומי עיסוק:  מקובל, חוקר המסורה, מפרשני התלמוד ופוסק הלכה
 רבותיו:  אביו - טודרוס בן יהודה
 תלמידיו:  רבי יונתן מקונקה, רבי יהודה אבן מתקה
 בני דורו:  הרמב"ן, ר' שמשון משאנץ, ר' יהונתן מלוניל, ר' אהרן בר משולם ור' אברהם בן נתן הירחי
 חיבוריו:  יד רמ"ה (בשמו המקורי - פרטי פרטין) ספר האגרות, אור צדיקים (שו"ת) מסורת סייג לתורה, לפני ולפנים, גינת ביתן
 
רבי מאיר בן טודרוס הלוי אבולעפיה ובראשי תיבות שגורים: הרמ"ה (או הר"ם הלוי) (בסביבות ד'תתק"ל, 1170 או קודם לכן, בּוּרגוֹס, ספרד - י"ח בניסן ה'ד', מרץ 1244, טולדו) היה מקובל, חוקר המסורה, מפרשני התלמוד, פוסק הלכה מן הראשונים ומשורר.
קורות חיים

הרמ"ה נולד למשפחת חכמים מכובדת בעיר בורגוס. הוא ואביו, רבי טודרוס בן יהודה אבולעפיה (הראשון), עברו לטולדו, שם הקים הרמ"ה ישיבה. אביו הוכתר בתואר "נשיא", תואר שעבר לבנו מאיר לאחר מותו בשנת 1225. נשא אשה את בתו של יוסף אבן שושן מטולדו, מנכבדי טולדו.
בשנות הארבעים לחייו התמנה הרמ"ה על ידי הקהילה היהודית לכהן כדיין בבית הדין הרבני של העיר. חבריו לבית הדין היו רבי יצחק ב"ר מאיר אבן מיגאש וראב"ן הירחי. הרמ"ה נחשב מגדולי הפוסקים בספרד ורבים פנו אליו בשאלות, ביניהם חברו הרמב"ן, תלמידו רבי יונתן בן יעקב מקונקה וחכמי לוניל שחיו בפרובאנס - רבינו יהונתן הכהן מלוניל ורבי אהרון בן משולם מלוניל.
בין שאר תלמידיו נמנה גם רבי יהודה אבן מתקה, מחבר ספר "מדרש החכמה".
עמדתו של הרמ"ה בפולמוס נגד הרמב"ם

בשנת 1200 לערך, בהיותו צעיר, לקח חלק  בפולמוס נגד הרמב"ם כשקיבל הרמ"ה לידיו את ספר משנה תורה, וגילה כי בהלכות תשובה, הרמב"ם מתאר את העולם הבא כעולם "שאין בו גוף וגויה", לדעתו היה בכך משום הכחשת לאמונה בתחיית המתים. הרמ"ה גם התנגד לפרשנות האלגורית העולה מכתבי הרמב"ם לאגדות חז"ל.
הרמ"ה ערך את השגותיו על כתבי הרמב"ם, באיגרת ששלח לחכמי פרובנס שבדרום צרפת, ובראשם לרבי יהונתן הכהן מלוניל, כדי שהללו ישלחו לרמב"ם עצמו כדי להוכיח אותו. חכמי לוניל, שהעריצו מאוד את הרמב"ם, לא קיבלו את דברי הביקורת של רבי מאיר, ורבי אהרון בן משולם מלוניל אף החזיר לו איגרת תשובה נוזפת בה האריך להשיב על השגותיו, דבר שהוביל לחליפת איגרות שלמה ביניהם הנקראת "כתאב אל רסאיל" (פאריס תרל"א), ונכללה ב"ספר האיגרות" של הרמ"ה (ראה להלן). בסופו של דבר הוא נכשל בגיוס חכמי דרום צרפת כנגד הרמב"ם, ועורר עליו זעם רב מצידם.
גם אצל חכמי ספרד עוררו דבריו כנגד הרמב"ם כעס, ואחד מחכמי ספרד אף כתב:
"שְׁאָלוּנִי יְדִידַי: אֵיךְ יְכֻנֶּה בְּשֵׁם מֵאִיר, וְהוּא הוֹלֵךְ חֲשֵׁכִים?
הֲשִׁיבוֹתִים: כְּבָר קָרְאוּ חֲכָמִים לְלַיְלָה אוֹר – וְהוּא מִן הַהֲפָכִים".
הרמ"ה לא שקט ושלח את חליפת האיגרות כולה למרכז הרוחני הראשי של צפון צרפת, הבסיס לפעילותם של בעלי התוספות; הוא מיען את המכתב לראשי חכמי צרפת, ובראשם רבי שלמה מדרויש והאחים רבי שמשון משאנץ והריצב"א, וביקש מהם להכריע בוויכוח בינו לבין חכמי לוניל. רוב הרבנים אליהם מוען המכתב נמנעו מלהשיב כפי הנראה, אך הר"ש משאנץ תמך בדעתו של הרמ"ה לגבי תחיית המתים ושלילת הפרשנות האלגורית; עם זאת, סירב להצטרף למלחמה כנגד הרמב"ם, בשל הכבוד הרב שרחש לו.
עם כל זאת, רחש הרמ"ה לרמב"ם כבוד רב ואף כתב קינה למותו. עם השנים הצטננה ביקורתו של הרמ"ה כנגד הרמב"ם, ושלושים שנה לאחר מכן, בשנת 1232 כשהתלקח בשנית הפולמוס על תורת הרמב"ם ורבי שלמה מן ההר ותלמידו רבי יונה גירונדי הנהיגו חרם על חלק מספריו של הרמב"ם ונענו בחרם נגדי עליהם ועל חסידיהם - אף שתמך בדעת החולקים על הרמב"ם ואף התבטא בכתביו בלשונות חריפים על ספרו המורה נבוכים, נשאר הרמ"ה נייטרלי והתנגד לחרמות על תומכי הרמב"ם.
כתביו

יד רמה או בשמו המקורי - פרטי פרטין. דן בסוגיות תלמודיות וקביעת פסק הלכה על פיהן. הספר נדפס בשלוניקי בשנים תק"נ - תקנ"ח, וכתוב ברובו בארמית ולפירושי מילים הוא נעזר בערבית. במקורו הספר נכתב על כל התלמוד הבבלי אך רק ארבעה חלקים מהספר שרדו: על מסכת בבא בתרא (סלוניקי, 1790) על מסכת סנהדרין (סלוניקי, 1798). כיום נמצאו גם ספריו על מסכת קידושין ועל מסכת גטין. פירושי הרמ"ה לעוד 12 מסכתות שונות בתלמוד הבבלי מוזכרים בספרי פרשנים ופוסקים אחרים, ביניהם השיטה מקובצת, רבנו אשר בן יחיאל (הרא"ש) ובנו רבי יעקב בעל הטורים שחלק אבן העזר בספרו מבוסס על פירושיו של הרמ"ה (ראו בקישורים חיצוניים).
ספר האגרות (פריז 1871) - אסופת חליפת מכתבים עם רבי אהרון בן משולם מלוניל ור"ש משאנץ, בפולמוס על הרמב"ם.
שו"ת הרמ"ה, נדפסו לראשונה בתוך ספר אור צדיקים (סלוניקי 1799).
מסורת סייג לתורה (פירנצה 1751) חֵקֶר המסורה ודיני כתיבה נכונה של ספר התורה. הספר השפיע על דרך כתיבת ספרי התורה בתקופתו של הרמ"ה ולאחריה. בהתבסס על מחקרו, כתב הרמ"ה עצמו ספר תורה ששימש להגהת ספרי תורה בספרד.
כמקובל, כתב הרמ"ה שני ספרים: לפני ולפנים - פירוש לספר יצירה, ויש אומרים שגם את הספר גינת ביתן - פירוש קבלי על ספר בראשית. אך לפי ״מחקרים בקבלה״ מדובר בטעות ואינו של הרמ״ה.
לקריאה נוספת

ד. ה., זכרונות, ב"שערים", 19 באפריל 1957.
חיים ברודי, שירים ומכתבים מרבי מאיר הלוי אבולעפיה, בתוך "ידיעות המכון לחקר השירה העברית", כרך ב, ע' א-צ
Bernard Septimus, Hispano-Jewish Culture in Transition, The Career and Controversies of Ramah, Harvard Judaic Monographs, Cambridge, MA 1982
נועם בתן

| --- | --- |

נועם בתן בהופעה בבארבי, 2023
 לידה:  5 במרץ 1998  (בן 26) ישראל
 מוקד פעילות:  ישראל 
 תקופת הפעילות:  מ-2017
 עיסוק:  זמר-יוצר
 סוגה:  פופ
 שפה מועדפת:  עברית, צרפתית 
 
נועם בתן (נולד ב-5 במרץ 1998) הוא זמר-יוצר ישראלי.
ביוגרפיה

בתן נולד למשפחה עולה מצרפת וגדל ברעננה. בשלהי שירותו הצבאי, הוא החל את דרכו המוזיקלית וב-2018 השתתף בתוכנית המציאות "אביב או אייל", העפיל לגמר והגיע למקום השלישי.
בשנת 2021 החל את העבודה על אלבום הבכורה שלו והוציא את הסינגל הראשון מתוכו, "אהבות ליום אחד", שזכה להצלחה רבה ברשתות הסטרימינג. באותה השנה, הוציא את הסינגלים "בעיר שלי" ו-"K.O (נוקאאוט)", שזכו גם הם להצלחה.
ב-2022 יצאו הסינגלים "כביש מהיר" ו"היום" מתוך אלבום הבכורה שלו. בהמשך השנה, הוציא בתן את הסינגל השישי מתוך האלבום, "בובה". השיר זכה להצלחה ברשתות הסטרימינג ובתחנות הרדיו ואף הצליח להיכנס למצעד הרשמי של גלגלצ, כשבשיאו הגיע למקום השלישי. במרץ 2023 יצא אלבום הבכורה שלו, "מעל המים". ב-1 באוגוסט 2023 הוציא את הסינגל "סכין בלב". ב-11 בדצמבר הוציא לאור את הסינגל "לחזור הביתה". בנוסף, בתן ביצע את השיר בהופעה חיה עם לוחמי סיירת חרוב במסגרת שידור מיוחד בגלגלצ.
ב-6 ביוני 2024 הוציא את הסינגל "היי שקטה" כחלק מפרויקט המחווה "מעפר פורחת שושנה", המוקדש לשיריה של הפזמונאית רחל שפירא. ב-29 בספטמבר של אותה השנה, הוציא בתן את הסינגל "פוקח עיניים". השיר נכתב על ידי סמ"ר ירון אורי שי ז"ל, לוחם פלחה"ן סיירת הנח"ל, שנפל בקרב בכרם שלום במהלך טבח שבעה באוקטובר. לאחר נפילתו, נמצאו מילות השיר בטלפון הנייד שלו, והן מבטאות את תחושותיו כלוחם ואת געגועיו לבית ולאהוביו. בתן נבחר לבצע את השיר בהסכמת משפחתו של ירון.
ב-17 בפברואר 2025 הוציא את הסינגל "מדאם".
דיסקוגרפיה > אלבומי אולפן

2023: מעל המים
הערות שוליים

↑  בשיתוף נועם בתן‏, הכירו את נועם בתן - כי רגש כזה אי אפשר לעצור, באתר וואלה, 11 במאי 2021
↑  עידן יוסף-ימין, ‏"לא רוצה להיות רק הילד היפה שעושה מוזיקה וכל הבנות אחריו", באתר ‏מאקו‏, 11 ביולי 2018
1 2  פרוגי, נועם בתן יוצא לדרך: האם הוא יככב גם בסדרות?, באתר פרוגי, ‏2 במרץ 2022
↑  ענבר פלד, סיכומוזיקלי: סטפן ונטע לומדים ועומר אדם חושף, באתר פרוגי, ‏5 בנובמבר 2022
↑  "מעל המים": אלבום הבכורה של נועם בתן - ישראלה, באתר ישראלה, ‏1 בפברואר 2023
↑  מאיה כהן, "תמיד רציתי לעשות מוזיקה, אבל גם חשוב לי להיות באיזון עם עצמי", באתר ישראל היום, 1 באוגוסט 2023
↑   נועם בתן - לחזור הביתה (לייב עם לוחמי סיירת חרוב), סרטון בערוץ "גלגלצ הערוץ הרשמי", באתר יוטיוב, 24 בדצמבר 2023
↑  "מעפר פורחת שושנה": סנונית ראשונה מתוך אלבום מחווה לשירי רחל שפירא, באתר ערוץ 7, 6 ביוני 2024
↑  "פוקח עיניים": השיר המצמרר שהותיר הלוחם שנפל, באתר "סרוגים", 29 בספטמבר 2024
↑  Noam Bettan - נועם בתן, איזה כיף שמדאם אצלכם, באתר פייסבוק, ‏19 בפברואר 2025
| --- | --- |
בקרת זהויות :  NLI: 987007375601005171  VIAF: 85151963606400310786   WorldCat (עם VIAF): 85151963606400310786
סימה עמיאל

| --- | --- |

סימה עמיאל,  דודו פישר ותזמורת סימפונט רעננה בניצוחו של דוד קריבושי
 לידה:  22 ביולי 1955 (בת 69) 
 מוקד פעילות:  ישראל 
 שפה מועדפת:  עברית 
 פרופיל ב-IMDb
 
סימה עמיאל (נולדה ב-22 ביולי 1955) היא זמרת ישראלית.
ביוגרפיה > שנות השבעים: תחילת הקריירה

בשנת 1971 בגיל 16 השתתפה עמיאל עם הזמרת יהודית רביץ בצמד: "לימון ממותק". הן הופיעו כתלמידות תיכון בפני חיילים ופצועים במלחמת יום כיפור והמשיכו את שיתוף הפעולה ביניהן עד שנת 1974.
בשנת 1974 התגייסה עמיאל לצבא ושירתה בלהקת פיקוד הדרום בתוכנית: "פגישת מחזור". במסגרת התוכנית ביצעה סולו, עם חיים צדוק, את השיר: "שיר פרידה" (יורם טהרלב - קובי אושרת). בין חברי ההרכב הנוספים היו: נתן דטנר, נתן נתנזון, דורית צדוק, טל אמיר, אוהד בוכמן וראובן ארז.
בשנת 1976, עם שחרורה מהצבא השתתפה ושרה במחזמר "קריזה" בתיאטרון חיפה. את שירי ההצגה כתב יהושע סובול והלחין שלמה בר. ההצגה רצה ברחבי הארץ כשנתיים עד שנת 1978. אחד השירים שביצעה כסולו בהצגה היה "קוצים עלו בדרכים".
בשנת 1979 נסעה עמיאל לארצות הברית למופע "Here Is Israel" יחד עם דני מסנג, רומי הלחמי, לריסה גרשטיין, עמיקם קימלמן ועוד. המופע הוצג לאורך 3 חודשים בכל רחבי ארצות הברית, ושיריו הוקלטו בהמשך לאלבום שהופץ ונמכר בישראל ובארצות הברית.
ביוגרפיה > שנות השמונים

בשנת 1980 הופיעה עם להקת עפיפון בפסטיבל הזמר והפזמון עם השיר "1980" (יעקב גלעד - יהודית רביץ). איתה בלהקה היו אודי שפילמן, יורם שורקי, אפרים נסטוביץ, שלום קובנטר ואמה מטריקין. השיר בעיבודו של דוד קריבושי הגיע למקום ה-8 הכללי.
בשנת 1982 הקליטה את השיר "דברים רבים" לאלבומם של שאול ודפנה בן אמיתי, "לידה קשה". בהמשך השנה השתתפה בפסקול הסרט "נועה בת 17".
בשנת 1983 הוציאה אלבום עם משה נוי והדולפינים, בשם "Rene & Renato’s - Save Your Love". דוד רג'ואן, אמיר ברונשטיין, משה נוי, דני קומיקו, אהרון כהן והמעבד מרקו בכר לקחו חלק בהקלטות.
בשנת 1985 הקליטה עמיאל את שיר הפתיחה לסדרת האנימציה היפנית "מקרון 1", ששודרה בטלוויזיה הישראלית בין השנים 1986–1987. בהמשך ביצעה עם עשרות אמני ישראל את השיר "עם אחד שיר אחד" (אלון אבידר, דוד קריבושי), שהוקלט למען הילד הנכה בישראל.
בשנת 1986 השתתפה עמיאל כזמרת ליווי באירוויזיון 1986 בנורווגיה בשיר "יבוא יום" של שרי צוריאל ומוטי גלעדי. השיר הגיע למקום ה-19 הכללי. בהמשך השנה הקליטה עמיאל את שיר הפתיחה לסדרת האנימציה הצרפתית "החיים", ששודרה בטלוויזיה הישראלית. שיר הפתיחה בגרסה המקורית של הסדרה בוצע על ידי סנדרה קים, זוכת אירוויזיון 1986. בנוסף הקליטה את הגרסה העברית לשיר "Baby Mine" לסרט "דמבו הפיל המעופף". השיר נקרא בעברית "תינוקי שלי" ותורגם לעברית על ידי שפרירה זכאי.
בהמשך השנה (1986) השתתפה עם ריקי מנור ומוטי דיכנה בהקלטות האלבום: "קיד וידאו – להיטים וסיפורים מתוך תוכנית הטלוויזיה". בין השירים נכללו "אהבה פשוטה" (לחן: טרי בריטן ולינדסי דה פול), "אהבה" (לחן: חיים סבן, שוקי לוי ונועם קניאל), "זמן" (לחן: בריאן סקוט), "עם הווידאו והרדיו" (לחן: חיים סבן ושוקי לוי) ו"רוץ רוץ". את המילים לאלבום כתב מוטי דיכנה.
בשנת 1987 שיחקה ושרה בתיאטרון הקאמרי במחזמר: "המלך ואני" בתפקיד הנסיכה "טופטים" כאשר בן זוגה בהצגה היה גבי שושן. שיריה של עמיאל בהצגה היו: "כמו חלום", ו"נאהב רק בסתר" (עם גבי שושן), ו-"כי אדוני הוא" כסולו. בין המשתתפים במחזמר: רבקה רז, יוסי גרבר, דפנה ארמוני, יהויכין פרידלנדר, דוד שמול, נתן קוגן, גורי אלפי, עידו מוסרי, סדנת תיאטרון שכונת התקווה וסדנת ענבל. את המוזיקה והמחזה כתבו: ריצ'רד רוג'רס ואוסקר המרשטיין ואת המילים בעברית כתב דן אלמגור.
בהמשך (1987) שיחקה בתיאטרון הקאמרי במחזמר "עלובי החיים" את דמותן של "פאנטין" ו"קוזט". עוד השתתפו במחזמר: דודו פישר, שלומית אהרון, אבי טולדנו ועוד.
בהמשך השנה (1987) הוציאה עמיאל לרדיו תקליט שדרים ובו השיר: "בסוף הדרך" (נתן יונתן - אילן וירצברג).
בשנת 1989 הוציאה עם אבי עופרים אלבום בשם: "Morning Of My Life" לאלבום הוקלטו 12 שירים, אך רק 2 מהם יצאו בצורה מסחרית בחברת פולידור בגרמניה. בהמשך, בעקבות האלבום, סימה עמיאל ואבי עופרים הופיעו עם השירים בתוכניות טלוויזיה רבות בגרמניה.
בהמשך השנה (1989) הקליטה 2 שירים עם דודו פישר לאלבומו: "מעבר לקשת". השירים: "לעד" (סטפן סונדהיים - לאונרד ברנסטיין - אהוד מנור), ו"יותר לא אבקש" (צ'ארלס הרט וריצ'רד סטילגו - אנדרו לויד וובר - אהוד מנור). באותה שנה השתתפה כזמרת לווי באלבום "אישי ואהובי" של שלומית אהרון.
ביוגרפיה > שנות התשעים והלאה

בשנת 1990 במסגרת רשות השידור שרה את שיר הנושא לסרט להיות קצין. השיר: "בדרך הזאת לבד" נכתב והולחן על ידי במאי הסרט איתן אורן ועובד על ידי אלדד שרים.
בשנת 1991 השתתפה בתוכנית: "ערב שירים רוסיים" עם אהוד מנור, מתי כספי, אופירה יוספי, שלומי שבת, לאה שבת ובועז שרעבי וביצעה את השיר: "לילה בהיר" (מילים: שמואל פישר).
באותה שנה (1991) הקליטה עמיאל את שיר הפתיחה לסדרת האנימציה: "צבי הנינג'ה" ששודרה בערוץ הראשון בטלוויזיה הישראלית, בערוץ 2 ובערוץ הילדים בין השנים 1991–1999. כמו כן, בהמשך השנה היא דיבבה את גברת מקורי בסרט "אגדות ברווזים הסרט: אוצר המנורה האבודה".
בשנת 1992 הקליטה עמיאל את שיר הפתיחה בעברית לסדרת האנימציה הספרדית: "אלף ואחת אמריקות" ששודרה בטלוויזיה החינוכית הישראלית ומאוחר יותר בערוץ הילדים. בהמשך השנה (1992) השתתפה כזמרת לווי באלבום "מתי" של מתי כספי.
בשנת 1993 לקחה חלק באלבום משירי משפחת מלבסקי שהוציא דודו פישר בעיבודו של דוד קריבושי.
בשנת 2000 הוציאה את האלבום: "משי שחור" ובו 13 שירים. את המילים לשירים כתבו עבורה רחל שפירא ויעקב רוטבליט. בין השירים היו: "פתחי לי אבן" (רחל שפירא - אלפטריוס פפדופולוס ודימיטריס פלסס), "באנו בימים" (יעקב רוטבליט - Stamatis Spanoudakis), "שלום לך" (מילים: רחל שפירא) ועוד.
בשנת 2007 השתתפה עמיאל במחזמר "כמו בסרט - שירים מתוך סרטים ישראליים" בבימוי משה קפטן. איתה בהצגה השתתפו יהורם גאון, שלומי שבת, ניצה שאול, מיקי קם, הראל מויאל ועוד.
החל משנת 2010 במקביל להופעותיה כזמרת, עוסקת עמיאל כמטפלת הוליסטית.
בשנת 2021 הוקם ערוץ היוטיוב הרשמי של עמיאל.
ביוגרפיה > חיים אישיים

עמיאל הייתה נשואה למוטי דיכנה, להם שתי בנות: דנה ועדי, ונכדה בשם רוני. 
מתגוררת כיום בתל אביב.
דיסקוגרפיה

1975, סימה עמיאל עם להקת פיקוד דרום - תוכנית 7 - "פגישת מחזור"
1979, סימה עמיאל, רומי הלחמי, דני מסנג - "Here Is Israel - No.7 - On It's 10th World Wide Tour"
1983, סימה עמיאל עם משה נוי והדולפינים - "Rene & Renato’s - Save Your Love"
1986, סימה עמיאל, מוטי דיכנה וריקי מנור - "קיד וידאו - להיטים וסיפורים מתוך תוכנית הטלוויזיה"
1987, סימה עמיאל - "בסוף הדרך" - אלבום שדרים
1989, סימה עמיאל ואבי עופרים - "Morning Of My Life"
1989, סימה עמיאל עם דודו פישר - 2 דואטים מהתקליט "מעבר לקשת"
1990, סימה עמיאל - בדרך הזאת לבד - פסקול סרט הטלוויזיה "להיות קצין"
2000, סימה עמיאל - אלבום אישי - "משי שחור"
ציוני דרך

1973, צמד "לימון ממותק" עם יהודית רביץ.
1976, תיאטרון חיפה, המחזמר "קריזה".
1980, עם להקת עפיפון, פסטיבל הזמר והפזמון 1980.
1987, תיאטרון הקאמרי, המחזמר: "המלך ואני".
1987, תיאטרון הקאמרי, המחזמר: "עלובי החיים".
1991, ערב שירים רוסיים, עם אהוד מנור.
2007, המחזמר: "כמו בסרט - שירים מתוך סרטים ישראליים".
חדר המבצעים הדרומי

| --- | --- |
דגל חדר המבצעים הדרומי
 תקופת הפעילות:  6 בדצמבר 2024 – הווה (83 ימים)
 קבוצות אתניות:  מוסלמים סונים, דרוזים
 אזורי פעילות:  מחוז דרעא, מחוז א-סווידא, מחוז קוניטרה, מחוז ריף דמשק, דמשק
 מדינה:  סוריה 
 יחידות בת:   החזית הדרומית (אנ') דרוזים חטיבת אל-ג'בל (אנ')
 בעלי ברית:  היאת תחריר א-שאם היאת תחריר א-שאם   הצבא הסורי החופשי הצבא הסורי החופשי    הצבא הסורי הלאומי (אנ')
 מתנגדים:  סוריה (1980–2024) סוריה בתקופת שלטון הבעת'
 קרבות:  מלחמת האזרחים בסוריה מתקפת המורדים הסורים (2024) כיבוש דמשק
 
חדר המבצעים הדרומי (בערבית: غرفة العمليات الجنوبية, בתעתיק מדויק: עֻ'רְפת אלעמליאת אלג'נוביה) הוא חמ"ל של מורדים סורים, המורכב מקבוצות שונות של ארגונים דרוזים חמושים וארגוני אופוזיציה באזור דרום א-סווידא וקוניטרה.
חדר המבצעים הוקם ב-6 בדצמבר 2024 בדרום סוריה, כחלק ממתקפת המורדים הסורים (2024).
לפי ההצהרה הרשמית על הקמתו של חדר המבצעים, הוא מורכב מקבוצות הנקראות "החטיבה השמינית" ו"הוועדה המרכזית", לצד ארגונים אחרים שהתבססו בנפות א-סווידא וקוניטרה. בהצהרה, הקבוצה התחייבה לשמור על ביטחון ויציבות תוך שליטה באזורים הדרומיים של סוריה. בנוסף, היא קראה לכל מדינות העולם לתמוך בהחלטת העם הסורי "להשיג חופש ולבנות מדינה משלו".
חדר המבצעים הדגיש שמטרתו ליצור "סוריה מאוחדת וצודקת", ואפיין את המערכה המיליטנטית שלו כמאבק למען "חופש וכבוד". מנהיגיו קראו לשימור מוסדות המדינה תוך תיאום עם קהילות סוריות שונות, כדי למנוע כאוס וליצור מדינה יציבה בתום הסכסוך.